เผลอฉีดสายยาง ให้น้ำแมว ในถ้วยของมัน ละน้ำกระเด็นโดน ศรีษะ ถ้ามีแมวตัวอื่นมากินถือว่าเสี่ยงไหมครับ วัคซีน กระตุ้น ช่วยได้ไหมครับ ฉีดมาล่าสุดยังไม่ถึงเดือน ที่กังวล เพราะมันเป็นส่วน หัวอ่าครับ กลัววัคซีนไม่ช่วย
สวัสดีค่ะ หากน้ำในถ้วยที่กินน้ำแมว กระเด็นโดนเฉพาะส่วนของผิวหนัง ไม่ได้เข้าตา เข้าปาก หรือเข้าจมูก โอกาสติดเชื้อพิษสุนัขบ้าก็จะไม่มีแต่หากน้ำกระเด็นเข้าตา เข้าปาก หรือเข้าจมูก ก็อาจมีความเสี่ยงในการติดเชื้อพิษสุนัขบ้าได้ อย่างไรก็ตาม หากเพิ่งได้ฉีดวัคซีนพิษสุนัขบ้ากระตุ้นไปไม่เกิน 1 เดือน วัคซีนยังสามารถช่วยป้องกันการเกิดโรคได้อยู่ ไม่จำเป็นต้องไปฉีดวัคซีนซ้ำนอกจากนี้ แมวที่เป็นโรคพิษสุนัขบ้า ก็จะไม่มากินน้ำ อีกทั้งเชื้อที่ออกมาภายนอกตัวสัตว์แล้วนั้น เมื่อมาอยู่ในน้ำ ส่วนใหญ่มักจะตายภายใน 24 ชั่วโมง ทั้งนี้ขึ้นอยู่กับอุณหภูมิของน้ำ สภาพความเป็นกรดด่าง และการโดนแสงสว่างด้วย และหากเป็นน้ำที่มีคลอรีน เชื้อก็จะตายภายในไม่กี่นาที